**OBRAZLOŽENJE**

**1. PRAVNI TEMELJ ZA DONOŠENJE AKTA**

Pravni temelj za donošenje ove Odluke predstavlja odredba članka 39. Statuta Grada Pula - Pola („Službene novine Grada Pule“ br. 7/09, 16/09, 12/11, 01/13, 02/18, 02/20, 4/21 i 5/21).

**2. OSNOVNA PITANJA KOJA SE UREĐUJU AKTOM**

Predlaže se donošenje Odluke o novčanoj pomoći za opremu novorođenog djeteta.

Odlukom utvrđuju uvjeti i način ostvarivanja novčane pomoći za opremu novorođenog djeteta (u daljnjem tekstu: novčana pomoć) te visina i način isplate novčane pomoći koju, u okviru pronatalitetne politike Grada Pule-Pola, osigurava Grad Pula-Pola

Pravo na novčanu pomoć ostvaruje roditelj/skrbnik, s područja grada Pule-Pola pod uvjetom da novorođeno dijete i jedan roditelj/skrbnik imaju prebivalište na području grada Pule-Pola, te osobe bez državljanstva s stalnim boravkom, azilanti i stranci pod supsidijarnom zaštitom s dozvolom boravka na području Grada Pule-Pola kojemu je međunarodna zaštita odobrena posebnim propisom.

Predlaže se jednokratna isplata od 300 EUR za prvo dijete u obitelji, 400 EUR za drugo dijete u obitelji i 500 EUR za treće i svako slijedeće dijete u obitelji.

Rok za podnošenje zahtjeva je 12 mjeseci od dana rođenja djeteta za koje se podnosi zahtjev, a za posvojitelje 12 mjeseci od pravomoćnosti rješenja o posvojenju.

Nacrt prijedloga Odluke o novčanoj pomoći za opremu novorođenog djeteta sadržajno je podijeljen kako slijedi :

-UVODNA ODREDBA : članak 1.

- KRITERIJI ZA ODOBRAVANJE ZAHTJEVA ZA NOVČANU POMOĆ: Članak 2.

- IZNOS NOVČANE POMOĆI : članak 3.

- NAČIN, VRIJEME I MJESTO DOSTAVE PRIJAVE: članak 4.

- ISPLATA NOVČANE NAKNADE: članak 5.

- ZAVRŠNA ODREDBA: članak 6.

**Savjetovanje s zainteresiranom javnošću**

U skladu s odredbama članka 11. Zakona o pravu na pristup informacijama („Narodne novine“ br. 25/13, 85/15 i 69/22) Grad Pula-Pola, pri donošenju Odluke, provodi savjetovanje sa zainteresiranom javnošću s ciljem upoznavanja javnosti s Nacrtom prijedloga Odluke i pribavljanjem mišljenja, primjedbi i prijedloga zainteresirane javnosti, kako bi isti, ukoliko su zakonito i stručno utemeljeni, bili prihvaćeni i u konačnosti ugrađeni u odredbe Odluke.

**Savjetovanje s zainteresiranom javnošću započinje dana 8. svibnja 2023. godine te završava zaključno s danom 9. lipnja 2023. godine** koji je ujedno i krajnji rok za dostavu mišljenja, primjedbi i prijedloga na Nacrt prijedloga Odluke.

Adresa e-pošte na koju se šalju očitovanja zainteresirane javnosti: pomoc.novorodjence@pula.hr